**Noho Ana I Hilo**

Na ʻAnakē Edith Kanakaʻole

Noho ana i Hilo i ka ʻāina kawaū o Kulukuluā

ʻO Hilo ʻāina hoʻolulu lehua

Nā lehua makanoe o uka

Hao mai ka ua kilihune o ka nahele

Pū ia me ke ʻala o ka maile o Panaʻewa ē

Kūnou mai nā wai moʻo ʻo Wailuku

He lua luku i nā kānaka

I Kaipalaoa e ʻuwā ana,

I Hāʻili ka leo mūkīkī o nā manu

Hoʻolono ʻo Waiolama me ka Wailepo

I hoʻokahi me Wailoa

A pae i ke kula o Hanakahi

ʻAkahi ka manaʻo a ke aloha i noho alo ai

I Mokuola ē

I ola e nā kini ē.